Hvis ingen har noen innvendinger, vil jeg etterkomme anmodningen.
Fungerende presidenten vil anmode det forrige odelstings sekretær, Asmund Kristoffersen, om midlertidig å fungere som sekretær.
Odelstinget skal foreta valg av presidenter og sekretærer. Det skal først velges president og visepresident. Vi følger forretningsordenens § 4 femte og sjette ledd, som ble referert under Stortingets konstituering. Fungerende presidenten ber om forslag til Odelstingets president.
Jeg tillater meg å foreslå Berit Brørby.
Berit Brørby er foreslått valgt til Odelstingets president. – Andre forslag foreligger ikke.
Presidenten ber om forslag til Odelstingets visepresident.
Jeg har den glede å foreslå Olav Gunnar Ballo.
Olav Gunnar Ballo er foreslått som Odelstingets visepresident. – Andre forslag er ikke framkommet.
Det skal så velges sekretær og visesekretær samt første og andre varapresident og varasekretær i Odelstinget. Presidenten ber om forslag til sekretær.
Jeg foreslår Asmund Kristoffersen.
Asmund Kristoffersen er foreslått som Odelstingets sekretær. – Andre forslag er ikke framkommet.
Det skal så velges visesekretær. Presidenten ber om forslag.
Jeg tillater meg å foreslå Henning Skumsvoll.
Henning Skumsvoll er foreslått som Odelstingets visesekretær. – Andre forslag er ikke framkommet.
Da er Odelstinget kommet til valg av første og andre varapresident i Odelstinget. Presidenten vil først be om forslag til første varapresident.
Jeg vil foreslå Sigvald Oppebøen Hansen.
Sigvald Oppebøen Hansen er foreslått som første varapresident i Odelstinget. – Andre forslag foreligger ikke.
Presidenten ber så om forslag på annen varapresident.
Eg føreslår Rune J. Skjælaaen.
Rune J. Skjælaaen er foreslått som annen varapresident. – Andre forslag foreligger ikke.
Odelstinget skal til slutt velge varasekretær. Presidenten ber om forslag.
Jeg tillater meg å foreslå Torny Pedersen.
Torny Pedersen er foreslått som varasekretær. – Andre forslag foreligger ikke.
Dermed har Odelstinget konstituert seg, og det vil bli sendt melding om dette til Stortinget og Lagtinget.